ΓΡΑΠΤΗ ΕΡΩΤΗΣΗ P-0782/01

υποβολή: Mihail Papayannakis (GUE/NGL) προς την Επιτροπή

(7 Μαρτίου 2001)

Θέμα: Ασφάλεια λιμένων

Η Πανελλήνια Ένωση Πλοιάρχων Εμπορικού Ναυτικού (ΠΕΠΕΝ), με ανακοίνωσή της (21.02.2001) αναφέρει ότι σε πολλά λιμάνια της Ελλάδαςπάρχουν αβαθή σημεία, λανθασμένη σηματοδότηση για ύφαλους και αχαρτογράφητες ξέρες, χαλασμένες προβλήτες, ανύπαρκτες δέστρες, φάροι με ανεπαρκή φωτισμό, έλλειψη λιμενικών σταθμών και παντελής απουσία επιβατικών εγκαταστάσεων, με αποτέλεσμα να δημιουργούνται σοβαρά προβλήματα στην ασφαλή ναυσιπλοΐα.

Προβλήματα τέτοιου είδους εντοπίζονται σε 31 λιμάνια της Ελλάδας, ανάμεσα στα οποία συγκαταλέγονται τα λιμάνια του Πειραιά, του Ηρακλείου, του Ρεθύμνου, της Σάμου, της Πάρου κλπ., που παρουσιάζουν έντονη επιβατική κίνηση, ιδίως κατά τους θερινούς μήνες.Βεβαίως, μετά την ένταξη πολλών λιμενικών έργων στα κοινοτικά προγράμματα, εκτελέστηκαν κάποια έργαποδομής, παρόλα αυτά όμως οι ελλείψεις συνεχίζουν ναφίστανται, γιατί με τα έργα αυτά δεν καλύφθηκε παρά ελάχιστο μέρος των αναγκών.

Δεδομένου ότι, μετά και τα τελευταία σοβαρά ατυχήματα που προκλήθηκαν στην Ευρώπη, κύριος στόχος της κοινοτικής δραστηριότητας στον τομέα των θαλάσσιων μεταφορών είναι η ασφάλεια της ναυσιπλοΐας, θα μπορούσε η Επιτροπή να με πληροφορήσει κατά πόσον τα ελληνικά λιμάνια έχουν τις απαιτούμενεςποδομές, εάν πληρούν τις προδιαγραφές ασφάλειας, και εάν έχει καθοριστεί ποια έργα θα χρηματοδοτηθούν στα πλαίσια του Γ' ΚΠΣ;

Απάντηση της κας de Palacio εξ ονόματος της Επιτροπής

(26 Απριλίου 2001)

Η Επιτροπή επιθυμεί να ενημερώσει το Αξιότιμο Μέλος του Κονοβουλίου ότι δενφίσταται κοινοτικό πλαίσιο το οποίο να καθιερώνει ελάχιστες απαιτήσεις ασφαλείας για τη λιμενικήποδομή όσον αφορά τα θιγέντα θέματα.

Επιπλέον, τα κράτη μέλη δενποχρεούνται να κοινοποιούν στην Επιτροπή την κατάσταση των ειδών εξοπλισμούποδομής ούτε σε ποιό βαθμό επιτυγχάνεται συμμόρφωση προς τις κείμενες (εθνικές ή διεθνείς) διατάξεις περί ασφαλείας των εγκαταστάσεων στους λιμένες της επικράτειάς τους.

Τα κράτη μέλη φέρουν την πλήρη ευθύνη για την ασφάλεια στους λιμένες.

Ωστόσο, η Επιτροπή επιθυμεί να πληροφορήσει το Αξιότιμο Μέλος του Κοινοβουλίου ότι τα κάτωθι δύο νομοθετικά κείμενα της ευρωπαϊκής νομοθεσίας αναμένεται να ενισχύσουν και να βελτιώσουν γενικά την ασφάλεια κατά τις λιμενικές διαδικασίες:

- Η πρόταση της Επιτροπής για οδηγία του Ευρωπαϊκού Κοινοβουλίου και του Συμβουλίου σχετικά με την καθιέρωση απαιτήσεων και εναρμονισμένων διαδικασιών για την ασφαλή φόρτωση και εκφόρτωση των σκαφών που μεταφέρουν χύδην φορτία. Η προτεινόμενη οδηγία, που βρίσκεταται σήμερα στο στάδιο της πρώτης ανάγνωσης, θα μεταφέρει στην κοινοτική νομοθεσία τον Κώδικα του ΔΟΘ για τις φορτώσεις και τις εκφορτώσεις.

- Επιπλέον, η οδηγία 2000/59/EC του Ευρωπαϊκού Κοινοβουλίου και του Συμβουλίου σχετικά με τις λιμενικές εγκαταστάσεις παραλαβής αποβλήτων πλοίου και καταλοίπων φορτίου, εξασφαλίζει ότι όλοι οι λιμένες στην ΕΕ θα διαθέτουν τις απαραίτητες εγκαταστάσεις προκειμένου να ανταποκριθούν στις ανάγκες παράδοσης αποβλήτων εκ μέρους των σκαφών που τους χρησιμοποιούν. Η οδηγία αυτή, που θα αρχίσει να εφαρμόζεται το αργότερο το Δεκέμβριο του 2002, αποτελεί επίσης τοπόβαθρο για την ανάπτυξη συνεχούς διαλόγου μεταξύ των λιμένων και των χρηστών τους στο πλαίσιο της προγραμματισμένης διαχείρισης των αποβλήτων.

Το επιχειρησιακό πρόγραμμα (OP) για τους οδικούς άξονες, τους λιμένες και την αστική ανάπτυξη βάσει του κοινοτικού προγράμματος στήριξης για την Ελλάδα κατά την περίοδο 2000-2006, προβλέπει κυρίως παρεμβάσεις βελτίωσης των λιμενικών εγκαταστάσεων στον Πειραιά, το Λάβριο και την Πάτρα. Οι παρεμβάσεις σε λιμένες που θα καθοριστούν σε μετέπειτα στάδιο αναμένεται να χρηματοδοτηθούν είτε βάσει του προαναφερόμενου ΕΠ είτε βάσει άλλου περιφερειακού ΕΠ είτε ακόμη μέσω των ταμείων συνοχής.

Οι ακριβείς λιμένες και τα ακριβή χαρακτηριστικά των έργων που θα συγχρηματοδοτηθούν αποφασίζονται εν πάσει περιπτώσει από την αρχή διαχείρισης των αντιστοίχων ΕΠ, βάσει των κριτηρίων που θα οριστούν με το συμπλήρωμα του προγράμματος. Για το ταμείο συνοχής, η τελική απόφαση συγχρηματοδότησης λαμβάνεται από την Επιτροπή επί τη βάσει των προτάσεων των κρατών μελών.